CELEX: 62018TN0352
Language: sk
Date: 2018-06-05 00:00:00
Title: Vec T-352/18: Žaloba podaná 5. júna 2018 – Germann Avocats a XJ (*)/Komisia

27.8.2018   
               
               
                  SK
               
               
                  Úradný vestník Európskej únie
               
               
                  C 301/39
               
            
         Žaloba podaná 5. júna 2018 – Germann Avocats a  XJ (*1)/Komisia
         (Vec T-352/18)
         (2018/C 301/53)
         Jazyk konania: angličtina
         
            Účastníci konania
         
         
            Žalobkyne: Germann Avocats LLC (Ženeva, Švajčiarsko),  XJ (*1) (v zastúpení: N. Skandamis, advokát)
         
            Žalovaná: Európska komisia
         
            Návrhy
         
         
                     —
                  
                  
                     zrušiť rozhodnutie žalovanej zahrnuté v liste doručenom žalobkyniam 2. apríla 2018, ktorým sa zamieta ich spoločná ponuka, pokiaľ ide o nadväzujúcu štúdiu o postupoch odborových zväzov týkajúcich sa nediskriminácie a rozmanitosti na pracovisku (výzva na predloženie ponúk JUST/2017/RDIS/FW/EQUA/0042),
                  
               
                     —
                  
                  
                     uložiť žalovanej povinnosť zabezpečiť právne uspokojivú transparentnosť vo forme relevantných informácií, ako aj kvantitatívnej a kvalitatívnej analýzy situácie v oblasti hospodárskej súťaže najmä vo vzťahu k úspešnému uchádzačovi a v súvislosti s obavami, pokiaľ ide o rozmanitosť na relevantných trhoch týkajúcu sa predmetnej výzvy na predloženie ponúk,
                  
               
                     —
                  
                  
                     uložiť žalovanej povinnosť nahradiť žalobkyniam ujmu vo výške 35 000 eur spolu s úrokmi, ktorá im bola údajne spôsobená v dôsledku nerešpektovania ich legitímnych očakávaní, straty príležitosti plniť predmetnú zmluvu a porušenia iných práv a zásad,
                  
               
                     —
                  
                  
                     uložiť žalovanej povinnosť nahradiť trovy tohto konania.
                  
               
            Dôvody a hlavné tvrdenia
         
         Na podporu žaloby žalobkyne uvádzajú tri žalobné dôvody.
         
                     1.
                  
                  
                     Prvý žalobný dôvod založený na tvrdení, že žalovaná pri svojom hodnotení ich ponuky predloženej v rámci výzvy na predloženie ponúk JUST/2017/RDIS/FW/EQUA/0042 porušila povinnosť odôvodnenia.
                  
               
                     2.
                  
                  
                     Druhý žalobný dôvod založený na tvrdení, že žalovaná sa pri svojom hodnotení ponuky žalobkýň predloženej v rámci uvedenej výzvy na predloženie ponúk dopustila niekoľkých zjavne nesprávnych posúdení.
                  
               
                     3.
                  
                  
                     Tretí žalobný dôvod založený na tvrdení, že žalovaná porušila svoju povinnosť naplniť legitímne očakávania žalobkýň, pokiaľ ide o situáciu na trhu vyznačujúcu sa hospodárskou súťažou, ktorá zaručuje rovnaké podmienky súťažiteľov, a to okrem iného tým, že tolerovala a/alebo podporovala existujúce alebo možné zneužitia dominantných postavení na trhu, a že žalovaná porušila zásady rovnosti zaobchádzania, riadnej správy vecí verejných, transparentnosti a dobrej viery v rámci konania, ktorého výsledkom bolo prijatie napadnutého rozhodnutia.
                  
               
            (*1)  Údaje odstránené alebo vymazané v rámci zaistenia ochrany osobných dát a/alebo dôvernosti.